
	1. Rēzeknes novada pašvaldība
	AMATA APRAKSTS
	APSTIPRINU
Rēzeknes novada pašvaldības izpilddirektora vietnieks
A. Stafeckis
Datums skatāms laika zīmogā

	2. Amata nosaukums –DIENESTA VADĪTĀJS
	2.1. Amata statuss – darbinieks, kuram noteikts valsts amatpersonas statuss

	3. Iestāde/struktūrvienība 
Centrālā pārvalde/Īpašumu pārvaldības dienests (turpmāk – Dienests)

	4. Profesijas kods – 1213 23
	5. Amata saime un līmenis – 12. saime, VII līmenis

	6. Tiešais vadītājs – Centrālās pārvaldes vadītājs (izpilddirektors)
	 Funkcionālais vadītājs - Centrālās pārvaldes vadītājs (izpilddirektors)

	7. Tiek aizvietots ar – Dienesta vadītāja vietnieks vai cits, izpilddirektora rakstiski norīkots darbinieks
	Aizvieto – Dienesta vadītāja vietnieku vai citu Dienesta darbinieku prombūtnes laikā atbilstoši rīkojumam

	8. Iekšējā sadarbība – ar Dienesta vadītāja vietnieku, Centrālās pārvaldes darbiniekiem
	 Ārējā sadarbība:
· ar citām pašvaldības un valsts iestādēm
· ar juridiskām un fiziskām personām
· ar iestādēm – pašvaldības apvienību pārvaldēm, nekustamo īpašumu pārvaldības jautājumu risināšanā, plānojot un nosakot pašvaldības nekustamo īpašumu lietderīgu izmantošanu to teritoriālajās vienībās

	 9. Amata mērķis – plānot, vadīt, koordinēt un kontrolēt Īpašumu pārvaldības dienesta darbu, tai skaitā, plānot un vadīt Dienesta ikdienas un operatīvos darba procesus, nodrošinot Dienesta nolikumā noteikto funkciju un uzdevumu izpildi

	10. Amata pienākumi:

	10.1.
	plānot, vadīt, koordinēt un kontrolēt Dienesta darbu, tai skaitā, plānot un vadīt Dienesta ikdienas un operatīvos darba procesus, nodrošinot Dienesta nolikumā noteikto funkciju un uzdevumu izpildi

	10.2.
	izstrādāt Pārvaldes darbinieku amatu aprakstus, nepieciešamības gadījumā organizēt jaunpieņemto darbinieku apmācību, kontrolēt Pārvaldes darbinieku pienākumu izpildi, veikt pienākumu pārdali starp Dienesta darbiniekiem, mainot amata aprakstā noteiktos pienākumus

	10.3.
	veikt Dienesta darbinieku sagatavoto normatīvo aktu (saistošo noteikumu, nolikumu, noteikumu), administratīvo aktu, lēmumu projektu tiesiskuma kontroli, nepieciešamības gadījumā atbilstoši normatīvajos aktos noteiktajam saskaņojot pašvaldības institūciju darbinieku sagatavotos dokumentus nekustamo īpašumu pārvaldības jomā

	10.4.
	nodrošināt efektīvu pašvaldības nekustamo īpašumu pārvaldību, rīkojoties caurskatāmi, stratēģiski pamatoti un balstoties uz datiem – saistībā ar šo pienākumu organizēt Pārvaldes darbu un plānot darbinieku pienākumu izpildi sekojošos virzienos:
1) pašvaldības nekustamo īpašumu portfeļa apzināšana,
2) mērķtiecīga atsavināmo nekustamo īpašumu portfeļa samazināšana,
3) regulāra nekustamo īpašumu profilēšana

	10.5.
	kontrolē Pašvaldības nekustamo īpašumu uzskaites, tiesiskās sakārtošanas, darījumu sagatavošanas un ar nekustamo īpašumu izmantošanu, atsavināšanu, iznomāšanu un iegādi
saistītos procesus

	10.6.
	kontrolēt Pašvaldības meža resursu lietderīgu izmantošanu, meža inventarizācijas, atmežošanas, ar meža apsaimniekošanu saistīto procesu administrēšanu

	10.7.
	kontrolēt vides kvalitātes, dabas resursu izmantošanas, piesārņojuma kontroles, monitoringa, atkritumu apsaimniekošanas un citu vides aizsardzības pasākumu koordinēšanu Pašvaldības administratīvajā teritorijā

	10.8.
	kontrolēt Pašvaldības pārziņā esošo ielu, autoceļu, ar tiem saistīto inženierbūvju un satiksmes organizācijas tehnisko līdzekļu apsekošanu, uzturēšanas uzraudzību, attīstības plānošanu un dokumentācijas uzturēšanu

	10.9.
	kontrolēt inženierkomunikāciju infrastruktūras apsekošanu, būvniecības ieceru izvērtēšanu, pārskatu sagatavošanu un Pašvaldības interešu pārstāvību ar inženierkomunikāciju ierīkošanu saistītos jautājumos

	10.10.
	kontrolēt Pārvaldes darbinieku darbu attiecībā uz būvju tehniskā stāvokļa izvērtēšanu, kvalitātes kontroli būvniecības procesos, dalību būvniecības ieceru izvērtēšanā 

	10.11.
	kontrolēt Pārvaldes darbinieku darbu attiecībā uz Pašvaldības pārziņā esošu ielu, autoceļu un citu to kompleksā ietilpstošo inženierbūvju (tilti, caurtekas un citas būves) atjaunošanu, pārbūvi vai jaunu būvniecību

	10.12.
	kontrolēt Pārvaldes darbinieku un pašvaldības iestāžu darbinieku darbu attiecībā uz pašvaldības vārdā iesniegto būvniecības ieceru izskatīšanu, tehnisko noteikumu un atzinumu sagatavošanu

	10.13.
	kontrolēt Pārvaldes darbinieku un pašvaldības iestāžu darbinieku darbu attiecībā uz veiktajām inženierkomunikāciju infrastruktūras apsekošanām

	10.14.
	nodrošināt vai organizēt tehnisko specifikāciju sagatavošanu pašvaldības un Centrālās pārvaldes publiskajiem iepirkumiem, kā arī zemsliekšņa iepirkumiem attiecībā uz Pārvaldei noteiktajiem pienākumiem

	10.15.
	atbilstoši Dienesta kompetencei izstrādāt pašvaldības saistošos noteikumus, noteikumus un nolikumus vai arī piedalīties šādu dokumentu izstrādē, kā arī veikt citu  Dienesta darbinieku sagatavoto saistošo noteikumu, noteikumu un nolikumu saskaņošanu

	10.16.
	veikt pienākumu izpildi Rēzeknes novada pašvaldības komisiju darbā, sakarā ar iecelšanu vai norīkošanu komisijas sastāvā

	10.17.
	savas kompetences ietvaros sagatavot pieprasījumus, informāciju valsts vai pašvaldības iestādēm

	10.18.
	sniegt juridiska rakstura konsultācijas pašvaldības iestāžu (institūciju) vadītājiem un darbiniekiem atbilstoši Dienesta kompetences jautājumiem

	10.19.
	pieņemt apmeklētājus un atbilstoši Dienesta kompetencei sniegt informāciju, skaidrojumus un konsultācijas

	10.20.
	savas kompetences ietvaros, atbilstoši normatīvajiem aktiem pildīt citus Rēzeknes novada domes priekšsēdētāja, domes priekšsēdētāja vietnieku, pašvaldības izpilddirektora vai pašvaldības izpilddirektora vietnieka uzdevumus un rīkojumus

	10.21.
	papildināt savas zināšanas un prasmes, pastāvīgi paaugstinot savu izglītības un profesionālo zināšanu līmeni atbilstoši nodaļas attīstības vajadzībām

	10.22.
	ievērot Centrālās pārvaldes iekšējās darba kārtības noteikumus, darba drošības instrukcijas un ētikas normas, ievērot konfidencialitāti un ievērot personas datu aizsardzības prasības

	10.23.
	būt lojālam pašvaldības politikai un darbības mērķiem, Rēzeknes novada pašvaldības vadībai, veicināt pašvaldības pozitīvā tēla veidošanu

	11. Kompetences

	11.1.
	augsta saskarsmes kultūra, ētiskums

	11.2.
	plānošana un organizēšana

	11.3.
	iniciatīva, spēja izdarīt objektīvus, pamatotus secinājumus, patstāvība pieņemot lēmumus

	11.4.
	analītiska, radoša un konceptuāla domāšana 

	11.5.
	rūpes par kārtību, precizitāte un kvalitāte

	11.6.
	komunikācija, orientācija uz klientu

	11.7.
	darbs komandā

	11.8.
	orientācija uz rezultātu sasniegšanu

	12. Profesionālā kvalifikācija

	12.1. Izglītība
	- Latvijas un Eiropas kvalifikāciju ietvarstruktūras (LKI/EKI) 6. līmenis  Būvniecības un transporta inženierzinātnes (zemes ierīcībā un mērniecībā) un/vai 6.profesionālās kvalifikācijas līmenis (6. PKL) (ģeotelpisko datu inženieris),
- Latvijas un Eiropas kvalifikāciju ietvarstruktūras (LKI/EKI) 7. līmenis Tiesību zinātnē un/vai 7. profesionālās kvalifikācijas līmenis (7. PKL)

	[bookmark: _Hlk125630112]12.2. Profesionālā pieredze
	Vismaz 3 (trīs) gadu darba pieredze valsts vai pašvaldības institūcijā

	
	Vēlama pieredze vadošā amatā

	
	Vismaz 3 (trīs) gadu pieredze amatā, kas saistīts ar īpašumu jautājumu risināšanu 

	
	Vēlamā pieredze darbā ar dažādiem valsts reģistriem, datu bāzēm

	12.3. Profesionālās zināšanas un prasmes

	zināšanas par administratīvā procesa norisi valsts un pašvaldību institūcijās

	
	spēja analizēt liela apjoma dokumentus, tajā skaitā juridiskus dokumentus, novērtēt  to atbilstību normatīvajam ietvaram

	
	prasme veikt uzdotos uzdevumus paaugstinātas intensitātes un ierobežota laika apstākļos

	
	prasme analizēt situāciju un rīcības sekas, atrast piemērotāko risinājumu

	12.4. Vispārējās zināšanas un prasmes
	ar pašvaldības darbu saistītā normatīvā regulējuma pārzināšana un izmantošana pienākumu veikšanā

	
	prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku

	
	prasme strādāt ar elektroniskajām dokumentu vadības sistēmām (vismaz vienu)

	
	valsts valodas zināšanas atbilstoši Valsts valodas likuma prasībām 

	
	zināšanas par dokumentu izstrādi, noformēšanu un uzglabāšanu

	13. Amata atbildība:

	13.1.
	par pieņemtajiem lēmumiem, veiktajām darbībām un rezultātiem, t. sk., bezdarbību

	13.2.
	par amata pienākumu savlaicīgu un kvalitatīvu izpildi, amata pienākumu izpildes rezultātiem, par lēmumu, kurus nepieciešams pieņemt, veicot amata pienākumus, tiesiskumu un izpildi, par tiesiski izdotu rīkojumu izpildi

	13.3.
	par ierobežotas pieejamības informācijas, personas datu u.c. informācijas, kas iegūta veicot amata pienākumus, glabāšanu tā, lai tā nebūtu tieši vai netieši pieejama trešajām personām

	13.4.
	par glabāšanā vai lietošanā nodotajiem resursiem, to efektīvu, tiesisku un ekonomisku izlietošanu piešķirtajā apjomā un atbilstoši paredzētajiem mērķiem

	13.5.
	par iepazīšanos ar Latvijas Republikā spēkā esošajiem ārējiem normatīvajiem aktiem, kas reglamentē amata pienākumu izpildi, un to ievērošanu

	13.6.
	par iepazīšanos ar Rēzeknes novada pašvaldības un tās amatpersonu izdotajiem normatīvajiem aktiem, kas saistīti ar amata pienākumu izpildi (instrukcijas, kārtības, rīkojumi, lēmumi), un to ievērošanu

	13.7.
	par iepazīšanos ar vispārīgajiem Rēzeknes novada pašvaldības iekšējiem normatīvajiem aktiem (iestādes darba kārtības noteikumi, darba aizsardzības noteikumi, ierobežotas pieejamības informācijas sarakstu, dokumentu aprites kārtību, IT drošības noteikumi, u.c.) un to ievērošanu

	13.8.
	par sekām un darba devējam vai trešajām pusēm nodarītajiem zaudējumiem, kas radušies darbinieka  normatīvo aktu pārkāpumu vai neievērošanas dēļ

	13.9.
	par dokumentu sagatavošanu un glabāšanu atbilstoši Latvijas Republikā spēkā esošajiem normatīvajiem aktiem, iestādes lietvedības noteikumiem

	13.10.
	 par savā pārziņā nodoto materiālo vērtību saglabāšanu

	13.11.
	 par darba disciplīnas ievērošanu darba vietā, par darba drošības, ugunsdrošības noteikumu un sanitāri higiēnisko normu ievērošanu

	13.12.
	par Centrālās pārvaldes darba kārtības noteikumu ievērošanu un izpildi 

	13.14.
	darba patstāvības pakāpe – spēj plānot un veikt amata pienākumus patstāvīgi – augstākā  patstāvības pakāpe

	14. Amata tiesības:

	14.1.
	 piedalīties dienesta darbinieku, pašvaldības administrācijas vai Centrālās pārvaldes darbinieku sapulcēs, kurās tiek risināti darba jautājumi

	14.2.
	informēt Centrālās pārvaldes vadītāju par interesēm un vajadzībām pienākumu izpildes nodrošināšanai

	14.3.
	 iesniegt priekšlikumus Centrālās pārvaldes vadītājam par dienesta darba uzlabošanu

	14.4.
	ierosināt jautājumu izskatīšanu saistībā ar amata pienākumos esošajiem jautājumiem

	14.5.
	pieprasīt un saņemt amata pienākumu izpildei nepieciešamo informāciju un dokumentāciju, tehnisko nodrošinājumu (atbilstošas darba telpas un darba vietas aprīkojumu, sakaru līdzekļus, datu apstrādes tehniku, programmnodrošinājumu, darba aizsardzības palīglīdzekļus, iespēju izmantot transportu un kompetencei nepieciešamās kvalifikācijas celšanu, atšķirības zīmēs, ja tādas ir apstiprinātas), kas nepieciešama amata pienākumu pildīšanai

	14.6.
	 nekavējoties ziņot Centrālās pārvaldes vadītājam par jebkādiem trešo personu centieniem iegūt informāciju, kas ir  atzīta par ierobežotas pieejamības informāciju, vai trešo personu centieniem ietekmēt darbinieka rīcību vai lēmuma pieņemšanu, vai par apstākļiem vai faktiem, kas traucē (vai var traucēt), apdraud (vai var apdraudēt) darbinieka drošību, darba pienākumu izpildi, pašvaldības īpašuma saglabāšanu

	14.7.
	amata pienākumu ietvaros nodaļas uzdevumu veikšanai izmantot nepieciešamās informācijas sistēmas: NINO, NEKIP, PNIP, ZG NL, NOMA, BRIDZIS 

	14.8.
	saņemt atalgojumu atbilstoši noslēgtajam darba līgumam un sociālās garantijas atbilstoši spēkā esošajiem normatīvajiem aktiem un darba koplīgumam

	15. Cita informācija – darbinieku var norīkot komandējumā saistībā ar amatā aprakstā noteikto pienākumu veikšanu

		Vadītājs   
	
	 
	
	 
	
	 

	
	       (paraksts)
	 
	(vārds, uzvārds)
	 
	(datums)
	 



	Darbinieks
	 
	
	 
	
	 
	 

	 
	       (paraksts)
	 
	(vārds, uzvārds)
	 
	(datums)
	 





















































